LV Eiropas Savienības Oficiālais Vēstnesis L 86/28

KOMISIJAS ĪSTENOŠANAS LĒMUMS

(2013. gada 22. marts)

par Savienības 2013. gada finansiālo atbalstu Eiropas Savienības references laboratorijām

(izziņots ar dokumenta numuru C(2013) 1628)

(Autentisks ir tikai teksts angļu, dāņu, franču, holandiešu, itāļu, spāņu un vācu un zviedru valodā)

(2013/155/ES)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 31. panta 2. punktu,

ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2), un jo īpaši tās 32. panta 7. punktu,

tā kā:

(1) Komisijas 2011. gada 12. septembra Īstenošanas regulā (ES) Nr. 926/2011 attiecībā uz Padomes Lēmumu 2009/470/EK par Eiropas Savienības finansiālo atbalstu ES references laboratorijām dzīvnieku barības, pārtikas un dzīvnieku veselības nozarē (3) paredzēts, ka Savienības finansiālo atbalstu piešķir, ja apstiprinātās darba programmas tiek īstenotas efektīvi un ja atbalsta saņēmēji noteiktajos termiņos sniedz visu vajadzīgo informāciju.

(2) Komisijas dienesti ir novērtējuši un apstiprinājuši ES references laboratoriju 2012. gadā iesniegtās darba programmas un attiecīgos budžeta aprēķinus 2013. gadam.

(3) Darba programmas īsteno no 2013. gada 1. janvāra, tāpēc šis īstenošanas lēmums būtu jāpiemēro no 2013. gada 1. janvāra.

(4) Tāpēc izraudzītajām Eiropas Savienības references laboratorijām būtu jāpiešķir Savienības finansiālais atbalsts, lai līdzfinansētu to darbību Regulas (EK) Nr. 882/2004 32. pantā minēto funkciju un pienākumu īstenošanā. Savienības finansiālais atbalsts būtu jāpiešķir 100 % apmērā no attaisnotajām izmaksām, kas noteiktas Īstenošanas regulā (ES) Nr. 926/2011.

(5) Komisijas Īstenošanas regulā (ES) Nr. 135/2013 (4) paredzēti noteikumi par ES references laboratoriju organizētu semināru attaisnotajiem izdevumiem. Minētajā regulā arī noteikts ierobežojums, proti, semināriem var piešķirt finansiālo atbalstu ne vairāk kā 32 dalībniekiem, 3 pieaicinātiem lektoriem un 10 trešo valstu pārstāvjiem. Atkāpes no šā ierobežojuma būtu jāpiešķir dažām Eiropas Savienības references laboratorijām, kurām vajadzīgs atbalsts, lai nodrošinātu semināra apmeklējumu vairāk nekā 32 dalībniekiem un sasniegtu vislabākos rezultātus tās organizētajos semināros. Šādas atkāpes var pieļaut, ja ES references laboratorija uzņemas vadību un atbildību, organizējot semināru kopā ar citu Eiropas Savienības references laboratoriju.

(6) Tā kā gan Kopīgais pētniecības centrs, gan Veselības un patērētāju ģenerāldirektorāts ir Komisijas dienesti, Kopīgajā pētniecības centrā izraudzītajām sešām ES references laboratorijām minētais procents ir noteikts ar ikgadēju administratīvu vienošanos, ko papildina darba programma un budžets.

(7) Saskaņā ar Padomes 2005. gada 21. jūnija Regulas (EK) Nr. 1290/2005 par kopējās lauksaimniecības politikas finansēšanu (5) 3. panta 2. punkta a) apakšpunktu dzīvnieku slimību izskaušanas un uzraudzības programmas (veterināros pasākumus) finansē Eiropas Lauksaimniecības garantiju fonds (ELGF). Turklāt minētās regulas 13. panta otrajā daļā paredzēts, ka pienācīgi pamatotos izņēmuma gadījumos attiecībā uz pasākumiem un programmām, kas ietvertas Padomes 1990. gada 26. jūnija Lēmumā 90/424/EEK par izdevumiem veterinārijas jomā (6), minētais fonds sedz izdevumus, kas saistīti ar dalībvalstu un ELGF atbalsta saņēmēju administratīvajām un personāla izmaksām. Finanšu kontroles nolūkos jāpiemēro Regulas (EK) Nr. 1290/2005 9., 36. un 37. pants.

(8) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

IR PIEŅĒMUSI ŠO LĒMUMU.

1. pants

Eiropas Savienība laikposmā no 2013. gada 1. janvāra līdz 2013. gada 31. decembrim piešķir finansiālu atbalstu Agence nationale de sécurité sanitaire de l’alimentation, de l’environnement et du travail (ANSES) (Maisons-Alfort, Francija) laboratorijai Laboratoire de sécurité des aliments (LSA) šādu darbību veikšanai:

a) piena un piena produktu analīžu un testu veikšanai; šis finansiālais atbalsts nepārsniedz EUR 358 000;

b) analīzēm un testēšanai attiecībā uz Listeria monocytogenes; šis finansiālais atbalsts nepārsniedz EUR 440 000;

c) analīzēm un testēšanai attiecībā uz koagulāzes pozitīviem Staphylococci, tostarp Staphylococcus aureus; šis finansiālais atbalsts nepārsniedz EUR 347 000.

2. pants

Eiropas Savienība piešķir finansiālu atbalstu Rijksinstituut voor Volksgezondheid en Milieu (RIVM) (Bilthoven, Nīderlande) analīzēm un testēšanai attiecībā uz zoonozēm (salmonella).

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 492 000.

3. pants

Eiropas Savienība piešķir finansiālu atbalstu Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Politica Social) (Vigo, Spānija) jūras biotoksīnu monitoringam.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 330 000.

4. pants

Eiropas Savienība laikposmā no 2013. gada 1. janvāra līdz 2013. gada 31. decembrim piešķir finansiālu atbalstu Centre for Environment, Fisheries and Aquaculture Science (CEFAS) laboratorijai (Weymouth, Apvienotā Karaliste) šādu darbību veikšanai:

a) divvāku gliemeņu virusālā un bakteriālā piesārņojuma monitoringa veikšanai; šis finansiālais atbalsts nepārsniedz EUR 345 000;

b) attiecībā uz vēžveidīgo slimībām; šis finansiālais atbalsts nepārsniedz EUR 145 000.

5. pants

Eiropas Savienība laikposmā no 2013. gada 1. janvāra līdz 2013. gada 31. decembrim piešķir finansiālu atbalstu Istituto Superiore di Sanità (ISS) (Rome, Itālija) šādu darbību veikšanai:

a) analīzēm un testēšanai attiecībā uz Escherichia Coli, tostarp Verotoxigenic E. Coli (VTEC); šis finansiālais atbalsts nepārsniedz EUR 326 000;

b) analīzēm un testēšanai attiecībā uz parazītiem (konkrēti Trichinella, Echinococcus un Anisakis); šis finansiālais atbalsts nepārsniedz EUR 374 000;

c) darbam ar Regulas (EK) Nr. 882/2004 VII pielikuma I iedaļas 12. punkta d) apakšpunktā minētajām atsevišķu vielu atliekām; šis finansiālais atbalsts nepārsniedz EUR 316 000.

6. pants

Eiropas Savienība piešķir finansiālu atbalstu Statens Veterinärmedicinska Anstalt (SVA) (Uppsala, Zviedrija) monitoringam attiecībā uz Campylobacter.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 395 000.

7. pants

Eiropas Savienība piešķir finansiālu atbalstu Fødevareinstituttet, Danmarks Tekniske Universitet (DTU) (Copenhagen, Dānija) monitoringam attiecībā uz mikrobu rezistenci.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 530 000.

8. pants

1. Eiropas Savienība piešķir finansiālu atbalstu Animal Health and Veterinary Laboratories Agency (kādreizējā VLA) (Addlestone, Apvienotā Karaliste) monitoringam attiecībā uz transmisīvo sūkļveida encefalopātiju.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 495 000.

2. Atkāpjoties no 1. panta 4. punkta Īstenošanas regulā (ES) Nr. 135/2013, šā panta 1. punktā minētā laboratorija ir tiesīga pieprasīt finansiālu atbalstu vairāk nekā 32 cilvēku dalībai kādā no tās semināriem.

9. pants

Eiropas Savienība piešķir finansiālu atbalstu Centre Wallon de Recherches agronomiques (CRA-W) (Gembloux, Beļģija) analīzēm un testiem attiecībā uz dzīvnieku izcelsmes olbaltumvielām dzīvnieku barībā.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 530 000.

10. pants

Eiropas Savienība piešķir finansiālu atbalstu aģentūras Agence nationale de sécurité sanitaire de l’alimentation, de l’environnement et du travail (ANSES) laboratorijai Laboratoire de Fougères (Fougères, Francija) darbam ar dažu tādu vielu atliekām, kas minētas Regulas (EK) 882/2004 VII pielikuma I iedaļas 12. punkta b) apakšpunktā.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 500 000.

11. pants

Eiropas Savienība piešķir finansiālu atbalstu Bundesamt für Verbraucherschutz und Lebensmittelsicherheit (BVL) (Berlin, Vācija) darbam ar dažu tādu vielu atliekām, kas minētas Regulas (EK) Nr. 882/2004 VII pielikuma I iedaļas 12. punkta c) apakšpunktā.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 500 000.

12. pants

Eiropas Savienība piešķir finansiālu atbalstu RIKILT – Institute for Food Safety, kas pieder pie Wageningen University & Research Centre (Wageningen, Nīderlande) darbam ar dažu tādu vielu atliekām, kas minētas Regulas (EK) Nr. 882/2004 VII pielikuma I iedaļas 12. punkta a) apakšpunktā.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 500 000.

13. pants

Eiropas Savienība laikposmā no 2013. gada 1. janvāra līdz 2013. gada 31. decembrim piešķir finansiālu atbalstu Chemisches und Veterinäruntersuchungsamt (CVUA) (Freiburg, Vācija) šādu darbību veikšanai:

a) analīzēm un testēšanai attiecībā uz pesticīdu atliekām dzīvnieku izcelsmes pārtikā un produktos ar augstu tauku saturu; šis finansiālais atbalsts nepārsniedz EUR 234 000;

b) analīzēm un testēšanai attiecībā dioksīniem un PHB dzīvnieku barībā un pārtikā; šis finansiālais atbalsts nepārsniedz EUR 510 000.

14. pants

Eiropas Savienība piešķir finansiālu atbalstu Fødevareinstituttet, Danmarks Tekniske Universitet (DTU) (Soeborg, Dānija) analīzēm un testēšanai attiecībā uz pesticīdu atliekām labībā un barībā.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 200 000.

15. pants

1. Eiropas Savienība piešķir finansiālu atbalstu Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG) (Spānija) analīzēm un testēšanai attiecībā uz pesticīdu atliekām augļos un dārzeņos, tostarp produktos ar augstu ūdens un skābes saturu.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 538 000.

2. Atkāpjoties no 1. panta 4. punkta Īstenošanas regulā (ES) Nr. 135/2013, 1. punktā minētā laboratorija ir tiesīga pieprasīt finansiālu atbalstu vairāk nekā 32 cilvēku dalībai kādā no tās semināriem.

16. pants

Eiropas Savienība piešķir finansiālu atbalstu Chemisches und Veterinäruntersuchungsamt (CVUA) (Stuttgart, Vācija) analīzēm un testēšanai attiecībā uz pesticīdu atliekām, ko konstatē ar vienas atliekas noteikšanas metodēm.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 398 000.

17. pants

Eiropas Savienība piešķir finansiālu atbalstu Laboratorio Central de Sanidad Animal de Algete (Algete, Madrid, Spānija) darbam ar Āfrikas zirgu mēri.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 110 000.

18. pants

Eiropas Savienība laikposmā no 2013. gada 1. janvāra līdz 2013. gada 31. decembrim piešķir finansiālu atbalstu Animal Health and Veterinary Laboratories Agency (kādreizējā VLA) (New Haw, Weybridge, Apvienotā Karaliste) šādu darbību veikšanai:

a) attiecībā uz Ņūkāslas slimību; šis finansiālais atbalsts nepārsniedz EUR 98 000;

b) attiecībā uz putnu gripu; šis finansiālais atbalsts nepārsniedz EUR 425 000.

19. pants

Eiropas Savienība laikposmā no 2013. gada 1. janvāra līdz 2013. gada 31. decembrim piešķir finansiālu atbalstu Pirbright Institute (kādreizējais AFRC Institute for Animal Health) laboratorijai Pirbright Laboratory (Pirbright, Apvienotā Karaliste) šādu darbību veikšanai:

a) attiecībā uz cūku vezikulāro slimību; šis finansiālais atbalsts nepārsniedz EUR 75 000;

b) attiecībā uz infekciozo katarālo drudzi; šis atbalsts nepārsniedz EUR 240 000;

c) attiecībā uz mutes un nagu sērgu; šis finansiālais atbalsts nepārsniedz EUR 400 000.

20. pants

Eiropas Savienība piešķir finansiālu atbalstu Technical University of Denmark, National Veterinary Institute, Department of Poultry, Fish and Fur Animals (Aarhus, Dānija) darbam ar zivju slimībām.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 310 000.

21. pants

Eiropas Savienība piešķir finansiālu atbalstu l’Institut français de recherche pour l'exploitation de la mer (Ifremer) (La Tremblade, Francija) darbam ar divvāku gliemju slimībām.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 170 000.

22. pants

Eiropas Savienība piešķir finansiālu atbalstu Institut für Virologie der Tierärztlichen Hochschule Hannover (Hannover, Vācija) darbam ar klasisko cūku mēri.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 333 000.

23. pants

Eiropas Savienība piešķir finansiālu atbalstu Centro de Investigación en Sanidad Animal (Valdeolmos, Madrid, Spānija) darbam ar Āfrikas cūku mēri.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 236 000.

24. pants

Eiropas Savienība piešķir finansiālu atbalstu INTERBULL Centre, Department of Animal Breeding and Genetics (SLU), Swedish University of Agricultural Sciences (Uppsala, Zviedrija) sadarbībai tīršķirnes vaislas liellopu testēšanas metožu un rezultātu novērtējuma unificēšanā.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 150 000.

25. pants

Eiropas Savienība piešķir finansiālu atbalstu ANSES, Laboratoire de santé animale (Maisons-Alfort, Francija) darbam ar brucelozi.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 285 000.

26. pants

Eiropas Savienība piešķir finansiālu atbalstu ANSES, Laboratoire de santé animale (Maisons Alfort)/Laboratoire de pathologie équine (Dozulé, Francija) darbam ar zirgu slimībām, izņemot Āfrikas zirgu mēri.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 555 000.

27. pants

Eiropas Savienība piešķir finansiālu atbalstu ANSES Laboratoire de la rage et de la faune sauvage (Nancy, Francija) darbam ar trakumsērgu.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 282 000.

28. pants

Eiropas Savienība piešķir finansiālu atbalstu Facultad de Veterinaria, Universidad Complutense de Madrid, laboratorijai Laboratorio de Vigilancia Veterinaria (VISAVET) (Madrid, Spānija) darbam ar tuberkulozi.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 248 000.

29. pants

Eiropas Savienība piešķir finansiālu atbalstu ANSES, Laboratoire de Sophia-Antipolis (Francija) darbam bišu veselības jomā.

Laikposmā no 2013. gada 1. janvāra līdz 2013. gada 31. decembrim minētais finansiālais atbalsts nepārsniedz EUR 384 000.

30. pants

Eiropas Savienība laikposmā no 2013. gada 1. janvāra līdz 2013. gada 31. decembrim piešķir finansiālu atbalstu Eiropas Komisijas Kopīgajam pētniecības centram (Geel, Beļģija) šādu darbību veikšanai:

a) darbībām, kas saistītas ar smagajiem metāliem barībā un pārtikā; šis finansiālais atbalsts nepārsniedz EUR 261 000;

b) darbībām, kas saistītas ar mikotoksīniem; šis finansiālais atbalsts nepārsniedz EUR 271 000;

c) darbībām, kas saistītas ar policikliskajiem aromātiskajiem ogļūdeņražiem (PAO); šis finansiālais atbalsts nepārsniedz EUR 269 000;

d) darbībām, kas saistītas ar dzīvnieku barības piedevām; šis finansiālais atbalsts nepārsniedz EUR 71 000.

31. pants

Eiropas Savienība laikposmā no 2013. gada 1. janvāra līdz 2013. gada 31. decembrim piešķir finansiālu atbalstu Eiropas Komisijas Kopīgajam pētniecības centram Itālijā (Ispra) šādu darbību veikšanai:

a) darbībām, kas saistītas ar materiālu, kas nonāk saskarē ar pārtiku; šis finansiālais atbalsts nepārsniedz EUR 341 000;

b) darbības, kas saistītas ar ĢMO; šis finansiālais atbalsts nepārsniedz EUR 472 000.

32. pants

Šā lēmuma 1. līdz 31. pantā minēto Savienības finansiālo atbalstu piešķir 100 % apmērā no attaisnotajām izmaksām, kas definētas Īstenošanas regulā (ES) Nr. 926/2011.

33. pants

Šis lēmums ir adresēts pielikumā uzskaitītajām laboratorijām.

Briselē, 2013. gada 22. martā Komisijas vārdā – Komisijas loceklis Tonio BORG

(1) OV L 155, 18.6.2009., 30. lpp.

(2) OV L 165, 30.4.2004., 1. lpp.

(3) OV L 241, 17.9.2011., 2. lpp.

(4) OV L 46, 19.2.2013., 8. lpp.

(5) OV L 209, 11.8.2005., 1. lpp.

(6) OV L 224, 18.8.1990., 19. lpp.